شفیق حسن ایلیا

علامہ سید شفیق حسن ایلیا (پیدائش: 14 جولائی 1885ء - وفات: 8 جنوری 1956ء) ہندوستان سے تعلق رکھنے والے اردو زبان کے شاعر، مرثیہ نگار اور عالم تھے۔ انھوں نے نظم، قصیده، منقبت ، نعت، سلام، مرثیہ اور قطعہ سمیت دیگر اصناف سخن میں طبع آزمائی کی۔ وہ معروف شعرا و فلسفی رئیس امروہوی، سید محمد تقی اور جون ایلیا کے والد ہیں۔

 حالات زندگی 
سید شفیق حسن ایلیا 14 جولائی 1885ءمضمون: بابا، رئیس امروہوی مشمولہ: معراجِ نفسِ رسول، رئیس اکاڈیمی کراچی، 1979ء کو امروہہ، برطانوی ہندوستان پیدا ہوئے۔ وہ حضرت مخدوم شرف الدین حسین شاہ ولایت امروہہ کے خلفِ اکبر سید علی قاضی القضاۃ امروہہ کی اولاد میں سے ہیں۔ سلطان محمد بن تغلق کے دور حکومت میں اس خاندان کو عروج حاصل ہوا اور اس خاندان کے افراد مناصبِ جلیلہ پر فائز ہوئے۔ والد کا نام سید نصیر حسن ہے۔ شفیق حسن ایلیا کو قدرت نے ذہن رسا اور طبحِ سلیم کی نعمت عطا فرمائی ہے۔عربی، فارسی، انگریزی اور سنسکرت میں مہارت رکھتے تھے۔ شفیق حسن ایلیا نے عربی و فارسی کی تعلیم اپنے داد سید امیر حسن سے حاصل کی، اس کے علاوہ امروہہ کے مشہور عالم مولوی سید اولاد حسن سلیم امروہوی سے بھی درس حاصل کیا۔ وہ شاعری میں بھی سلیم امروہوی کے ہی شاگرد تھے۔عظیم امروہوی، مرثیہ نگاران امروہہ، ناشر: عاصم نقوش، مہران عظیم، ص 416 اگرچہ انھیں تمام اصنافِ سخن پر مکمل عبور حاصل تھا لیکن انھوں نے مشاعروں میں شریک ہونے کی زحمت گوارا نہیں کی۔ البتہ مذہبی محفلوں اور مجلسوں میں وہ ضرور شرکت کرتے اور نعت و منقبت کا کلام سناتے۔ اُن کے کلام کا بیشتر حصہ ضائع ہو گیا۔ ان کا اصل تخلص شفیق تھا لیکن ایلیا اور اختر بھی تخلص استعمال کرتے تھے۔ انھیں شہرت ایلیا سے بھی حاصل ہوئی تھی۔ ان کی تصانیف میں حقیقت المسیح، اصل الاصول، رئیس العالمين، آثار الشہداء، شہیدِ ازل، الصدق، صاحبِ زماں، عالمِ برزخ، تصديق المعراج، تحقيق السراج اور معراجِ نفسِ رسول (ناشر: رئیس اکاڈیمی کراچی، 1979ء، صفحات 112) اور دیگر شامل ہیں۔ معراجِ نفسِ رسول ایلیا کا شعری مجموعہ ہے جس میں 156 بند پر مشتمل ایک مسدس شامل ہے، جن میں حمد، نعت محمد، منقبتِ علی و فاطمہ، ساقی نامہ اور معراج کا تفصیلی حال بیان کیا ہے۔ مسدس کے علاوہ اس مجموعہ میں 62 مدحیہ قطعات بھی ہیں۔ ایلیا کے اولاد میں میں چار فرزند رئیس امروہوی۔ سید محمد تقی، سید محمد عباس اور جون ایلیا شامل ہیں۔ تقسیم ہند کے بعد یہ چاروں بھائی پاکستان منتقل ہو گئے اور انھوں نے علمی و ادبی دنیا میں انمٹ نقوش چھوڑٰیں ہیں۔ ایک دختر شاہ زناں نجفی شامل ہیں جو اپنے شوہر کے ساتھ ہندوستان میں ہی مقیم تھیں۔مرثیہ نگاران امروہہ، ص 419

 وفات 
شفیق حسن ایلیا 8 جنوری 1956ء کو امروہہ، بھارت میں وفات کر گئے۔ مصباح احمد صدیقی، شعرائے امروہہ، رام پور رضا لائبریری، رام پور، ص 232

 حوالہ جات 

زمرہ:1885ء کی پیدائشیں
زمرہ:1956ء کی وفیات
زمرہ:بھارتی اردو شعرا
زمرہ:بیسویں صدی کے بھارتی شعرا
زمرہ:اتر پردیش میں وفات پانے والی شخصیات
زمرہ:بھارتی مرد شعرا
زمرہ:اتر پردیش میں پیدا ہونے والی شخصیات
زمرہ:ہندوستانی شیعہ شخصیات
زمرہ:امروہہ کی شخصیات
زمرہ:نعتیہ شاعر